smcproject/ml-wiki-sentences huggingface dataset:
കൊറിയയിലെ ക്വാങ്‌ജുവിലെ ചോന്നം യൂണിവേഴ്‌സിറ്റിയിലെ ജിയോംഗ് സാങ്-കി തുടങ്ങിയവർ, ഏഷ്യൻ, കൊക്കേഷ്യൻ ശവശരീരവും ആരോഗ്യമുള്ള നാല് കൊറിയൻ യുവാക്കളെയും ഉപയോഗിച്ച് നടത്തിയ പഠനത്തിൽ, "ഏഷ്യൻ കൺപോളകളിൽ" കൊക്കേഷ്യക്കാരേക്കാൾ കൊഴുപ്പ് കൂടുതലുണ്ടെന്ന് കണ്ടെത്തി.
സമൂഹവും സംസ്കാരവും കോസ്മെറ്റിക് ശസ്ത്രക്രിയ
കൺപോള വൈകല്യങ്ങൾ പരിഹരിക്കുന്നതിനും, കൺപോളകളുടെ രൂപം മെച്ചപ്പെടുത്തുന്നതിനോ പരിഷ്കരിക്കുന്നതിനോ ചെയ്യുന്ന ഒരു കോസ്മെറ്റിക് സർജിക്കൽ പ്രക്രിയയാണ് ബ്ലിഫറോപ്ലാസ്റ്റി.
2014 ൽ 1.43 ദശലക്ഷം ആളുകൾ ഈ പ്രക്രിയയ്ക്ക് വിധേയരായിട്ടുണ്ട്, ലോകത്തിലെ ഏറ്റവും ജനപ്രിയമായ രണ്ടാമത്തെ സൗന്ദര്യവർദ്ധക പ്രക്രിയയാണ് ബ്ലെഫറോപ്ലാസ്റ്റി (ബോട്ടുലിനം ടോക്സിൻ കുത്തിവയ്പ്പ് ആണ് ഇതിൽ ഒന്നാമത്).
ലോകത്തിൽ ഏറ്റവും കൂടുതൽ തവണ ചെയ്യുന്ന കോസ്മെറ്റിക് സർജിക്കൽ നടപടിക്രമം ബ്ലിഫറീപ്ലാസ്റ്റിയാണ്.
കിഴക്കൻ ഏഷ്യൻ ബ്ലിഫറോപ്ലാസ്റ്റി അഥവാ "ഇരട്ട കൺപോളകളുടെ ശസ്ത്രക്രിയ" തായ്‌വാനിലെയും ദക്ഷിണ കൊറിയയിലെയും ഏറ്റവും സാധാരണമായ സൗന്ദര്യാത്മക പ്രക്രിയയാണെന്ന് റിപ്പോർട്ടുചെയ്യുന്നു.
കണ്ണിന് ചുറ്റുമുള്ള പേശി, ടെൻഡോൺ ടിഷ്യുകൾ ശക്തിപ്പെടുത്തുന്നതിനും ഈ നടപടിക്രമം ഉപയോഗിക്കുന്നുണ്ടെങ്കിലും, കൺപോളകളുടെ അടിഭാഗത്തും ചുറ്റിലും അഡിപ്പോസ്, ലീനിയർ ടിഷ്യുകൾ നീക്കം ചെയ്യുക എന്നതാണ് കിഴക്കൻ ഏഷ്യൻ ബ്ലിഫറോപ്ലാസ്റ്റി യുടെ പ്രവർത്തന ലക്ഷ്യം.
കിഴക്കൻ ഏഷ്യൻ ബ്ലിഫറോപ്ലാസ്റ്റിയുമായി ചേർന്ന് എപികാന്തൽ മടക്ക് (അതായത് ഒരു എപികാന്തോപ്ലാസ്റ്റി) നീക്കം ചെയ്യുന്നതിനുള്ള നടപടിക്രമം പലപ്പോഴും നടത്താറുണ്ട്.
ക്രീസഡ് അല്ലെങ്കിൽ "ഇരട്ട" കൺപോളകളുടെ മിഥ്യ സൃഷ്ടിക്കാൻ ഇരട്ട വശങ്ങളുള്ള ടേപ്പ് അല്ലെങ്കിൽ കൺപോള പശ ഉപയോഗിക്കുന്നത് ചൈനയിലും മറ്റ് ഏഷ്യൻ രാജ്യങ്ങളിലും ഒരു പ്രധാന രീതിയായി മാറിയിരിക്കുന്നു.
സ്ത്രീകൾക്ക് ഈ ശസ്ത്രക്രിയ, അല്ലെങ്കിൽ ബദൽരീതി (ടാപ്പിങ്) നടത്തുന്നതിന് ഒരു സാമൂഹിക സമ്മർദ്ദമുണ്ട്.
ചൈനീസ് സംസ്കാരത്തിൽ മറ്റ് തരത്തിലുള്ള പ്ലാസ്റ്റിക് സർജറി സജീവമായി നിരുത്സാഹപ്പെടുത്തുമ്പോൾ ബ്ലിഫറോപ്ലാസ്റ്റി ഒരു സാധാരണ ശസ്ത്രക്രിയാ പ്രവർത്തനമായി സജീവമായി പ്രോത്സാഹിപ്പിക്കപ്പെടുന്നു.
മരണശേഷം , കണ്ണുകൾ അടയ്ക്കുന്നതിന് മരണപ്പെട്ടയാളുടെ കൺപോളകൾ താഴേക്ക് വലിക്കുന്നത് പല സംസ്കാരങ്ങളിലും സാധാരണമാണ്.
അധിക ചിത്രങ്ങൾ കൺപോളകളുടെ ബ്ലഡ് വെസ്സലുകൾ, മുൻ കാഴ്ച പതിനെട്ട് ദിവസത്തെ ഭ്രൂണ മുയലിന്റെ കണ്ണിൻറെ തിരശ്ചീന രേഖാചിത്രം.
30x വലത് ഓർബിറ്റൽ കാവിറ്റി കാണുന്ന രീതിയിലുള്ള ചിത്രം മുകളിലെ കണ്പോള ക്രോസ് സെക്ഷൻ ടാർസിയും അവയുടെ അസ്ഥിബന്ധങ്ങളും.
വലത് കണ്ണ്; മുൻ കാഴ്ച ലാക്രിമൽ അപ്പാരറ്റസ്.
വലത് വശം പുറം കണ്ണ് പേശി.
ആഴത്തിലുള്ള വിഭജനം ഇതും കാണുക സെല്ലുലൈറ്റിസ് - ചർമ്മത്തിന്റെ ആന്തരിക പാളികൾ ഉൾപ്പെടുന്ന ബാക്ടീരിയ അണുബാധ ഡെർമറ്റോചലാസിസ് - കൺപോളകളുടെ ചർമ്മത്തിന്റെ അധികഭാഗം കാഴ്ചയെ തടസ്സപ്പെടുത്താം ഗ്ലാന്റ് ഓഫ് മോൾ - കൺപീലികളുടെ അടിയിൽ പരിഷ്കരിച്ച വിയർപ്പ് ഗ്രന്ഥി ഹേ-വെൽസ് സിൻഡ്രോം - കൺപോളകളുടെ സംയോജനത്തിന് കാരണമാകുന്ന ഒരു രോഗം നിക്റ്റിറ്റേറ്റിംഗ് മെംബ്രൺ - ചില മൃഗങ്ങളിൽ മൂന്നാമത്തെ കൺപോളയുണ്ട് പരാമർശങ്ങൾ ഉറവിടങ്ങൾ "കണ്ണ്, മനുഷ്യൻ."
എൻ‌സൈക്ലോപീഡിയ ബ്രിട്ടാനിക്ക 2006 എൻ‌സൈക്ലോപീഡിയ ബ്രിട്ടാനിക്ക 2006 അൾട്ടിമേറ്റ് റഫറൻസ് സ്യൂട്ട് ഡിവിഡി 2009.
കൺഫ്യൂഷസിന്റെ ക്ഷേത്രം, ചൂഫു ഇംഗ്ലീഷ് വിലാസം https://ml.wikipedia.org/wiki/Temple_of_Confucius,_Qufu
35°35′48″N 116°59′3″E ﻿ / ﻿ 35.59667°N 116.98417°E ﻿ / 35.59667; 116.98417
ചൈനയിലെ ഷാന്ദുങ് പ്രവിശ്യയിലുള്ള ചൂഫു നഗരത്തിൽ സ്ഥിതിചെയ്യുന്ന ഒരു പ്രധാന ആരാധനാലയമാണ് കൺഫ്യൂഷസിന്റെ ക്ഷേത്രം.
ചൈനയിലും കിഴക്കൻ ഏഷ്യൻ രാജ്യങ്ങളിലും വെച്ച് ഏറ്റവും വലുതും പ്രശസ്തവുമായ കൺഫ്യൂഷസ് ക്ഷേത്രമാണ് ഇത്.
1994-ൽ ഈ ക്ഷേത്രത്തെ യുനെസ്കോ ലോകപൈതൃക സ്ഥാനമായി പ്രഖ്യാപിച്ചു.
ഇതോടൊപ്പം തന്നെ കൺഫ്യൂഷസിന്റെ ശ്മശാനവും കോങ് രാജകുടുംബത്തിന്റെ കൊട്ടാരവും ലോക പൈതൃക പട്ടികയിൽ സ്ഥാനം പിടിച്ചിരുന്നു.
ഈ മൂന്നുകേന്ദ്രങ്ങളും ഒന്നിച്ച് സാൻ കോങ് (San Kong, 三孔) എന്നാണ് പ്രാദേശികമായി അറിയപ്പെടുന്നത്.
നിരവധി മന്ദിരങ്ങൾ ഉൾക്കൊള്ളുന്ന ഒരു ക്ഷേത്ര സമുച്ചയമാണ് ഇത്.
ചൈനയിലെ തന്നെ ചരിത്രപ്രാധാന്യമുള്ള ഏറ്റവും വലിയ സമുച്ചയങ്ങളിൽ ഒന്നാണ് ഇത്.
16,000 ചതുരശ്ര കിലോമീറ്ററാണ് ഇതിന്റെ വിസ്തീർണ്ണം.
ആകെമൊത്തം 460 മുറികൾ ഈ സമുച്ചയത്തിലുണ്ട്.
ഇതും കാണുക കൺഫ്യൂഷസ് അവലംബം പുറത്തേക്കുള്ള കണ്ണികൾ കോങ് മിയാവോ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യുനെസ്കോ ലോകപൈതൃക കേന്ദ്രങ്ങൾ സിസിടിവി Asian Historical Architecture: Qufu qufu.pomosa.com: Extensive photos from 2004 Archived 2018-12-15 at the Wayback Machine .
Panoramic photo of Confucius Temple Archived 2011-07-24 at the Wayback Machine .
Photographs of a Confucian Temple ceremony കൺഫ്യൂഷിയൻ വെബ്സൈറ്റ് Archived 2001-04-05 at the Wayback Machine .
A photo tour of Qufu from 2008 Archived 2012-12-09 at Archive.is
കൺഫെഷണലിസം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ജനുവരി മുതൽ തുടരുന്നു.
കഴിയുന്നത്ര സമതുലിതമായി വിവിധ വിഭാഗങ്ങൾക്ക് അധികാരം വിഭജിച്ചുകൊടുക്കുക എന്നതാണ് കൺഫെഷണലിസത്തിന്റെ കാതൽ
കൺപീലി ഇംഗ്ലീഷ് വിലാസം https://ml.wikipedia.org/wiki/Eyelash
കൺപോളകളുടെ അറ്റത്ത് മൂന്ന് പാളികളായി വളരുന്ന രോമങ്ങളാണ് കൺപീലികൾ .
ഇത്, ചെറിയ വസ്തുക്കൾ, അവശിഷ്ടങ്ങൾ, പൊടി, എന്നിവയിൽ നിന്ന് കണ്ണിനെ സംരക്ഷിക്കുന്നു.
സ്പർശനത്തിനോട് സംവേദനക്ഷമതയുള്ളതാണെന്ന അർത്ഥത്തിൽ, പൂച്ചയിലോ എലികളിലോ വിസ്കറുകൾ ചെയ്യുന്ന അതേ പ്രവർത്തനങ്ങൾക്ക് തുല്യമായ പ്രവർത്തനവും കൺപീലികൾക്കുണ്ട്, അതായത് ഒരു വസ്തു (പ്രാണിയെ പോലുള്ളവ) കണ്ണിന് സമീപത്തെത്തുന്നത് തിരിച്ചറിഞ്ഞ് കണ്ണുകൾ അടയ്ക്കുന്നതിന് സഹായിക്കുന്നു.
പുരാതന ഗ്രീക്ക് ഭാഷയിൽ കൺപീലിയെ സൂചിപ്പിക്കുന്ന പദമാണ് βλέφαρον (ബ്ലിഫറോൺ).
മനുഷ്യ ഭ്രൂണ വളർച്ചയിൽ, ഗർഭാവസ്ഥയുടെ 22 മുതൽ 26 ആഴ്ച വരെയുള്ള കാലയളവിൽ, എക്ടോഡെർമിൽ നിന്നാണ് കൺപീലികൾ ഉണ്ടാകുന്നത്.
സ്വാഭാവിക കൺപീലികൾ ഒരു നിശ്ചിത നീളത്തിനപ്പുറം വളരുകയില്ല, മാത്രമല്ല ട്രിമ്മിംഗ് ആവശ്യമില്ലാതെ അവ സ്വയം പൊഴിഞ്ഞ് വീഴുകയും ചെയ്യും.
കൺപീലികൾ പറിച്ചെടുത്താൽ വീണ്ടും വളരാൻ ഏഴ് മുതൽ എട്ട് ആഴ്ച വരെ എടുക്കും.
നിരന്തരം വലിക്കുന്നത് സ്ഥിരമായ കേടുപാടുകൾക്ക് കാരണമായേക്കാം.
കൺപീലിയുടെ നിറം മുടിയുടെ നിറത്തിൽ നിന്ന് വ്യത്യസ്തമായിരിക്കും, പക്ഷെ ഇരുണ്ട മുടിയുള്ള ഒരാൾക്ക് അവരുടെ കൺപീലികൾ ഇരുണ്ടതും, ഇളം മുടിയുള്ള ഒരാളുടേത് ഇളം നിറത്തിലുള്ളതുമായിരിക്കും.
കൺപീലി രോമം ആൻഡ്രോജനിക് അല്ല, അതിനാൽ പ്രായപൂർത്തിയാകുന്നത് ഇതിന് മാറ്റം ഒന്നും വരുത്തുകയില്ല.
ഗ്രന്ഥികൾ
കണ്പീലികളുടെ ഫോളിക്കിളുകൾ സെയ്സ് ഗ്രന്ഥികൾ, മോൾ ഗ്രന്ഥികൾ എന്നിങ്ങനെയുള്ള നിരവധി ഗ്രന്ഥികളുമായി ബന്ധപ്പെട്ടിരിക്കുന്നു.
ക്ലിനിക്കൽ പ്രാധാന്യം ഒരു കൺകുരു
കൺപീലികൾ ഉൾപ്പെടുന്ന നിരവധി രോഗങ്ങളോ വൈകല്യങ്ങളോ ഉണ്ട്: കൺപീലികൾ നഷ്ടപ്പെടുന്നതാണ് മഡറോസിസ് .
കൺപീലികൾ കൺപോളകളിൽ ചേരുന്ന ലിഡ് മാർജിനെ ബാധിക്കുന്ന അസുഖമാണ് ബ്ലിഫറൈറ്റിസ് .
ഇതിൽ കൺപോളകൾ ചുവന്ന്, ചൊറിച്ചിലുണ്ടാകും, താരനിലെന്നപോലെ അടർന്ന തൊലികളും കാണാം.
കൂടുതൽ രൂക്ഷമായ അവസ്ഥയിൽ കൺപീലികൾ കൊഴിഞ്ഞ് വീഴാം.
കൺപോളകളുടെ ചില ഭാഗങ്ങളിൽ നിന്നുള്ള കൺപീലികളുടെ അസാധാരണ വളർച്ചയാണ് ഡിസ്റ്റിക്കിയാസിസ് .
ട്രിക്കിയാസിസ് ഉള്ളിലേക്ക് തിരിഞ്ഞ് കണ്ണുകൾക്ക് അസ്വസ്ഥതയുണ്ടാക്കുന്ന കൺപീലികളെ സൂചിപ്പിക്കുന്നു.
കൺപീലികളിൽ വളരുന്ന ഒരു പാരസൈറ്റ് ജീവിയാണ് ക്രാബ് ലോസ്.
കൺപീലികൾ ഫോളിക്കിളുകളുടെ ചുറ്റുമുള്ള സെബേഷ്യസ് ഗ്രന്ഥികളുടെയും (സൈസ് ഗ്രന്ഥി), ലിഡ് മാർജിനിലെ അപ്പോക്രിൻ ഗ്രന്ഥികളുടെയും (മോൾ ഗ്രന്ഥി) ഒരു വീക്കം ആണ് എക്സ്റ്റേണൽ ഹോർഡിയോളം അഥവാ സ്റ്റൈ.
ട്രൈക്കോട്ടില്ലോമാനിയ (ഹെയർ-പുള്ളിങ്ങ് ഡിസോർഡർ) മുടിയും കൺപീലികളും വലിച്ചു പറിക്കാനുള്ള പ്രേരണകൾ ഉൾപ്പെടുന്ന മാനസിക പ്രശ്നമാണ്.
കൺപീലികളിലും മറ്റ് രോമകൂപങ്ങളിലും അപകടരഹിതമായി ജീവിക്കുന്ന ഒരു ചെറിയ മൈറ്റ് ആണ് ഡെമോഡെക്സ് ഫോളികുലോറം (അല്ലെങ്കിൽ ഡെമോഡിസിഡ്), 98% ആളുകളിലും ഈ ജീവികൾഉണ്ടാകാം.
ചിലപ്പോൾ അവ ബ്ലിഫറൈറ്റിസിന് കാരണമായേക്കാം.
കൺപീലികളും പുരികവും മാറ്റിവയ്ക്കൽ ശസ്ത്രക്രിയകൾ കൺപീലി അല്ലെങ്കിൽ പുരികം രോമങ്ങൾ പുനർനിർമ്മിക്കുന്നതിനോ കട്ടിയാക്കുന്നതിനോ സഹായിക്കും.
സമൂഹവും സംസ്കാരവും സൗന്ദര്യവർദ്ധക വസ്തുക്കൾ പച്ച മസ്കാര
നീളമുള്ള കൺപീലികൾ പല സംസ്കാരങ്ങളിലും സൗന്ദര്യത്തിന്റെ അടയാളമായി കണക്കാക്കപ്പെടുന്നു.
അതനുസരിച്ച്, ചില സ്ത്രീകൾ കൺപീലികളുടെ നീളം കൃത്രിമമായി വർദ്ധിപ്പിക്കാൻ ശ്രമിക്കുന്നു.
മറുവശത്ത്, ഹഡ്സ സ്ത്രീകൾ സ്വന്തം കണ്പീലികൾ ട്രിം ചെയ്യുന്നവരാണ്.
കണ്മഷി പോലെയുള്ള വസ്തുക്കൾ (സാധാരണയായി ആന്റിമണി സൾഫൈഡ് അല്ലെങ്കിൽ ലെഡ് സൾഫൈഡ് ) വെങ്കലയുഗം മുതൽ കൺപോളകളുടെ അറ്റം ഇരുണ്ടതാക്കാൻ ഉപയോഗിച്ചിരുന്നവയാണ്.
പുരാതന ഈജിപ്തിൽ , സമ്പന്നരും രാജകുടുംബാംഗങ്ങളും അവരുടെ കണ്ണുകൾ മനോഹരമാക്കാൻ ഇത് ഉപയോഗിച്ചിരുന്നു.
ആധുനിക കണ്ണ് മേക്കപ്പിൽ, കണ്ണുകൾക്ക് പ്രാധാന്യം നൽകുന്നതിന് മസ്കാര , ഐലൈനർ , ഐ പുട്ടി , ഐ ഷാഡോ എന്നിവ ഉപയോഗിക്കുന്നു.
കൺപീലികളിൽ ഉപയോഗിക്കുന്ന ഐലാഷ് കേളർ അല്ലെങ്കിൽ മസ്കാര ഷീൽഡ് (മസ്കാര ഗാർഡ് അല്ലെങ്കിൽ ഐ മേക്കപ്പ് ഹെൽപ്പർ എന്നും അറിയപ്പെടുന്നു) പോലുള്ള വ്യത്യസ്ത ഉപകരണങ്ങളുണ്ട്.
സ്ഥിരമായ കൺപീലി ടിന്റുകളും കൺപീലി എക്സ്റ്റെൻഷനുകളും അടിസ്ഥാന സലൂണുകളിൽ പോലും ലഭ്യമാകുന്ന തരത്തിലുള്ള ജനപ്രിയ നടപടിക്രമങ്ങളായി മാറിയിട്ടുണ്ട്.
തലയിലെ മുടി മാറ്റിവയ്ക്കലിന് സമാനമായ ഐലാഷ് ട്രാൻസ്പ്ലാൻ്റും (കൺപീലി മാറ്റിവയ്കൽ) ഇന്ന് സാധ്യമാണ്.
തലയിലെ മുടിയിൽ നിന്ന് പറിച്ചുനടുന്നതിനാൽ, പുതിയ കൺപീലികൾ തലമുടി പോലെ വളരുന്നത് തുടരും, അതിനാൽ ഇത് പതിവായി ട്രിം ചെയ്യേണ്ടതുണ്ട്.
ലാറ്റിസ് (ബിമാറ്റോപ്രോസ്റ്റ്) 2009 ആദ്യ പാദത്തിൽ അല്ലെർഗൻ എന്ന കമ്പനി അവതരിപ്പിച്ച എഫ്ഡിഐ അംഗീകാരം ലഭിക്കുന്ന ആദ്യത്തെ കൺപീലി വളർച്ചക്കുള്ള മരുന്നാണ്.
ഗ്ലോക്കോമ മരുന്നായ ലുമിഗന്റെ സജീവ ഘടകമായ ബിമോട്ടോപ്രോസ്റ്റ് ലായനിയാണ് ലാറ്റിസ്.
അലർഗന്റെ അഭിപ്രായത്തിൽ, കൺപീലികളുടെ ശ്രദ്ധേയമായ വളർച്ച 16 ആഴ്ചയ്ക്കുള്ളിൽ സംഭവിക്കുന്നു.
വളർച്ച പ്രധാനമായും മുകളിലെ കൺപീലികളിലാണ് സംഭവിക്കുന്നത്.
കൂടാതെ, കഴിഞ്ഞ ദശകത്തിൽ കൺപീലി കണ്ടീഷണറുകളുടെ വികസനത്തിൽ അതിവേഗ വർധനയുണ്ടായിട്ടുണ്ട്.
കൺപീലിയുടെ ആരോഗ്യവും നീളവും വർദ്ധിപ്പിക്കുന്നതിനാണ് ഈ കണ്ടീഷണറുകൾ രൂപകൽപ്പന ചെയ്തിരിക്കുന്നത്.
ഈ ഫലങ്ങൾ നേടുന്നതിന് പലരും വിത്ത് സത്ത്, ധാതുക്കൾ, മറ്റ് രാസവസ്തുക്കൾ എന്നിവ ഉപയോഗിക്കുന്നു.
കൺപീലി ഉൽ‌പന്നങ്ങൾ വികസിപ്പിക്കുന്നതിന് കോസ്‌മെറ്റിക് കമ്പനികൾ, പ്രോസ്റ്റാഗ്ലാൻഡിൻ, Wnt/b-catenin സിഗ്നലിംഗ് പാതകളെക്കുറിച്ചുള്ള ശാസ്ത്രീയ ഗവേഷണത്തെ സമീപകാലത്ത് ആശ്രയിച്ചിരുന്നു.
ആരോഗ്യകരമായ കൺപീലികളുടെയും അഡ്‌നെക്സൽ രോമങ്ങളുടെയും വർദ്ധിച്ച വളർച്ചയെ പ്രോത്സാഹിപ്പിക്കുന്നതിന് ബിമോട്ടോപ്രോസ്റ്റ് ഫലപ്രദമാണെങ്കിലും, ഐലാഷ് അലോപ്പീഷ്യ അരേറ്റ രോഗികളിൽ അതിന്റെ ഫലപ്രാപ്തി ചർച്ചാവിഷയമാണ്.
മറ്റ് മൃഗങ്ങളിൽ ഒരു കുതിരയുടെ കണ്ണിലെ കൺപീലി
കൺപീലി സസ്തനികളിൽ കാണപ്പെടുന്നുണ്ട്.
ഒട്ടകങ്ങളുടെ കൺപീലി വളരെ നീളവും കട്ടിയുള്ളതുമാണ്.
കുതിരകളിലും പശുക്കളിലും കൺപീലി കാണപ്പെടുന്നു.
നായ്ക്കളുടെയും കുതിരകളുടെയും ചില ഇനങ്ങളിൽ പാരമ്പര്യമായി കൺപീലികൾ ഉണ്ടാകുന്നത് സാധാരണമാണ്.
കൺപീലികൾ പക്ഷികളിൽ അസാധാരണവും എന്നാൽ അത്ര അജ്ഞാതമല്ലാതുമായ സവിശേഷതയാണ്.
ഒട്ടകപ്പക്ഷികൾക്കും, വേഴാമ്പലുകൾക്കും കൺപീലികളുണ്ട്.
ഉരഗങ്ങൾക്കിടയിൽ, കൺപീലികൾ പോലെ കാണപ്പെടുന്ന ഒരു കൂട്ടം പരിഷ്കരിച്ച സ്കെയിലുകളായ, ഐലാഷ് വൈപ്പറുകൾ (Bothriechis schlegelii) ആണുള്ളത്.
പരാമർശങ്ങൾ ഇതും കാണുക ഐലാഷ് എക്സ്റ്റെൻഷനുകൾ , സ്വാഭാവിക കൺപീലികളുടെ നീളം, ചുരുൾ, പൂർണ്ണത, കനം എന്നിവ വർദ്ധിപ്പിക്കാൻ ഉപയോഗിക്കുന്നു പുറം കണ്ണികൾ Media related to Eyelashes at Wikimedia Commons കവാടം: ജീവശാസ്ത്രം
കൺഫ്യൂഷനിസം ഇംഗ്ലീഷ് വിലാസം https://ml.wikipedia.org/wiki/Confucianism Temple of Confucius of Jiangyin , Wuxi , Jiangsu .
This is a wénmiào (文庙), that is to say a temple where Confucius is worshipped as Wéndì (文帝), "God of Culture" .
Gates of the wénmiào of Datong , Shanxi
കൺഫ്യൂഷനിസം ഒരു പുരാതന ചൈനീസ് ധർമശാസ്ത്ര - തത്വചിന്താ സമ്പ്രദായമാണ്.
ചൈനീസ് തത്ത്വചിന്തകനായ കൺഫ്യൂഷസിന്റെ ചിന്തകളിൽനിന്നാണ് ഇത് രൂപീകൃതമായത്.
ധാർമികതക്കും നല്ല പ്രവർത്തികൾക്കുമാണ് ഇതിൽ പ്രാധാന്യം നൽകുന്നത്.
ധാർമിക, സാമൂഹിക, രാഷ്ട്രീയ, തത്ത്വചിന്താപര, മതപര ചിന്തകളുടെ ഒരു സങ്കീർണ സമ്പ്രദായമാണ് കൺഫ്യൂഷ്യനിസം.
കിഴക്കൻ ഏഷ്യയുടെ സംസ്കാരത്തിലും ചരിത്രത്തിലും ഇത് വൻ സ്വാധീനം ചെലുത്തിയിരുന്നു.
കൺഫ്യൂഷ്യൻ മൂല്യങ്ങൾക്ക് കിഴക്കൻ ഏഷ്യൻ രാജ്യങ്ങളിലെ സർക്കാരുകൾ നൽകുന്ന പ്രോത്സാഹനത്തെ അടിസ്ഥാനമാക്കി പലരും ഇതിനെ ആ രാജ്യങ്ങളിലെ ഔദ്യോഗിക മതമായി കണക്കാക്കുന്നു.
ടാങ് രാജവംശത്തിൻറെ കാലത്താണ് (618–907) കൺഫ്യൂഷൻ തത്ത്വങ്ങൾക്ക് പുനർജ്ജനിയുണ്ടായത്.
കൺഫ്യൂഷൻ ഇംഗ്ലീഷ് വിലാസം https://ml.wikipedia.org/wiki/Confusion കൺഫ്യൂഷൻ
വൈദ്യശാസ്ത്രത്തിൽ , വ്യക്തതയില്ലാത്തതും സംശയകരവുമായ ഒരു മാനസികാവസ്ഥയെ കാണിക്കുന്ന സാഹചര്യമാണ് കൺഫ്യൂഷൻ ( confusion ) .
ലാറ്റിൻ പദങ്ങളായ confusĭo, -ōnis എന്നിവയിൽ നിന്നാണ് 'കൺഫ്യൂഷൻ' എന്ന പദമുണ്ടായത്.
കാരണങ്ങളൾ
വിവിധ കാരണങ്ങളാൽ കൺഫ്യൂഷൻ ഉണ്ടാവാം.
തലച്ചോറിന്റെ പ്രവർത്തനത്തടസ്സം മൂലവും ചില മരുന്നുകളുടെ പാർശ്വഫലത്താലും ഇത് സംഭവിക്കാം.
ഇതിന്റെ തീവ്രാവസ്ഥയിൽ ഡെലിരിയം എന്ന് വിളിക്കപ്പെടുന്ന അവസ്ഥ സംഭവിക്കുന്നു.
ഈ അവസ്ഥയിൽ പല മാനസിക തകരാറുകളും അനുഭവപ്പെടുന്നു.
ഒന്നിലും ശ്രദ്ധ കേന്ദ്രീകരിക്കാൻ സാധിക്കാതെ വരുന്നു.
മേധാക്ഷയം പോലുള്ള അവസ്ഥയും കൺഫ്യൂഷന് കാരണമാകാം.
രോഗനിർണയത്തിന്
ഡോപാമിനെർജിക് ഔഷധങ്ങളുടെ ഉപയോഗം കൺഫ്യൂഷന് കാരണമാകാം.
മേധാക്ഷയരോഗികളിൽ ഇത്തരം ഔഷധ ഉപയോഗത്തിലൂടെ കൺഫ്യൂഷൻ ഉണ്ടാകാനുള്ള സാധ്യത കൂടുതലാണ്.
വിറ്റാമിൻ ഡിയുടെ കുറവുമൂലവും ഇത് സംഭവിക്കാം.
മറ്റു കാരണങ്ങൾ അക്യൂട്ട് സ്ട്രെസ്സ് റിയാൿഷൻ ആല്ക്കഹോളിസം അനീമിയ ആകാംക്ഷ മസ്തിഷ്ക ക്ഷതം മസ്തിഷ്കാർബുധം കൺകഷൻ നിർജ്ജലീകരണം എൻസെഫലോപതി എപിലെപ്റ്റിക് സീഷർ ഡിപ്രഷൻ ക്ഷീണം പനി സൺ സ്ട്രോക്ക് ഹൈപോഗ്ലൈസീമിയ ഹൈപോതെർമിയ ഹൈപോതൈറോയ്ഡിസം വൃക്കാക്ഷയം ലാക്ടിക് അസിഡോസിസ് ലാസ്സാ പനി ലിസ്റ്റെരിയ ലൈം ഡിസീസ് മെനി‍ഞ്ജൈറ്റിസ് പോസ്റ്റ്പാർട്ടം ഡിപ്രഷൻ സൈക്കോട്ടിക് ഡിസോർഡർ റയേസ് സിൻഡ്രോം റോക്കി മൗണ്ടൻ സ്പോട്ടഡ് ഫീവർ (RMSF) ഷീസോഫ്രീനിയ സിക്ക് ബിൽഡിംഗ് സിൻഡ്രോം സ്ലീപ് അപ്നിയ സ്ട്രോക്ക് മഞ്ഞപ്പനി ലൈംഗികബന്ധത്തിലൂടെ പകരുന്ന രോഗങ്ങൾ സ്ട്രെപ്റ്റോകോക്ക്സ് ബാധ വിഷബാധ ടോക്സിക് ഷോക്ക് സിൻഡ്രോം വെസ്റ്റ് നൈൽ വൈറസ് അവലംബം പുറം കണ്ണികൾ Confusion എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
* National Library of Medicine - National Institutes of Health
കൺഫഷൻസ് ഇംഗ്ലീഷ് വിലാസം https://ml.wikipedia.org/wiki/Confessions_(St._Augustine) കൺഫഷൻസ്
ഹിപ്പോയിലെ അഗസ്തീനോസ് പതിമൂന്നു വോള്ള്യങ്ങളായി ക്രി.
397-398 കാലത്ത് എഴുതിയ ആത്മകഥാപരമായ പ്രഖ്യാത രചനയാണ്‌ കൺഫെഷൻസ് .
ഇതേ പേരിൽ പിൽക്കാലത്ത് റുസ്സോയും ടോൾസ്റ്റൊയ്-യും മറ്റും എഴുതിയ രചനകളിൽ നിന്ന് തിരിച്ചറിയാനായി, ഈ കൃതി അഗസ്തീനോസിന്റെ കൺഫെഷൻസ് എന്ന പേരിലാണ്‌ സാധാരണ പ്രസിദ്ധീകരിക്കാറ്.
ആഗാധമായ ആത്മാവ ബോധം പ്രതിഫലിക്കുന്ന ഈ കൃതിയിൽ ഗ്രന്ഥകാരൻ തന്റെ ജീവിതത്തെ തനിക്കും മറ്റുള്ളവർക്കും വേണ്ടി വ്യാഖ്യാനിക്കാൻ ശ്രമിക്കുന്നു.
സ്വന്തം ആന്തരിക ലോകത്തിലൂടെ ഗ്രന്ഥകാരൻ നടത്തുന്ന യാത്രയുടെ സൂക്ഷ്മമായ വിവരണത്തിന്റെ പേരിൽ ഈ ആത്മകഥ, "ആദ്യത്തെ ആധുനിക ഗ്രന്ഥം" (The first modern book) എന്നു വിശേഷിപ്പിക്കപ്പെട്ടിട്ടുണ്ട്.
ഇരുപതാം നൂറ്റാണ്ടിലെ നോവലിസ്റ്റുകളിൽ പലർക്കും അതു വഴികാട്ടിയായി.
കുറ്റബോധത്തിന്റേയും, തഴക്കങ്ങളുടേയും, സ്മരണയുടേയും സങ്കീർണ്ണതകളെപ്പറ്റി ഈ കൃതി നൽകുന്ന ഉൾക്കാഴ്ചകൾ വഴി ഗ്രന്ഥകാരൻ, ഫ്രോയിഡിനും , പ്രൂസ്തിനും , ബെക്കറ്റിനും പൂർവഗാമിയായി.
അഗസ്തീനോസ് അവലോകനം
പാശ്ചാത്യ ലോകത്തെ ആദ്യത്തെ ആത്മകഥയായി കണക്കാക്കപ്പെടുന്ന കൺഫെഷൻസ് മദ്ധ്യ യുഗങ്ങളുടെ ആയിരത്തോളം വർഷം, ക്രിസ്തീയ ലേഖകന്മാരെ ഏറെ സ്വാധീനിച്ച ഒരു മാതൃകയായി നിലകൊണ്ടു.
ദൈവനഗരം എന്ന ബൃഹദ്‌രചനയും, ദൈവികത്രിത്വത്തെക്കുറിച്ചുള്ള De Trinitate എന്ന പ്രഖ്യാത കൃതിയും ഉൾപ്പെടെ, അഗസ്തീനോസിന്റെ പ്രധാന രചനകളെല്ലാം വെളിച്ചം കണ്ടത് കൺഫെഷൻസിനു ശേഷമാണ്‌.
പെലേജിയനിസത്തിനും ഡോണറ്റിസത്തിനും മറ്റും എതിരായുള്ള ഗ്രന്ഥകാരന്റെ ചരിത്ര പ്രാധാന്യമുള്ള ആശയ സമരങ്ങളുടെ കാലവും കൺഫെഷൻസിന്റെ രചനയ്ക്കു ശേഷമാണ്‌.
76 വർഷം ജീവിച്ച അഗസ്തീനോസിന്റെ 33 വയസ്സുവരെയുള്ള കഥ മാത്രം പറയുന്ന ഈ രചന സമ്പൂർണ്ണ ആത്മകഥയുടെ അടുത്തെങ്ങും എത്തുന്നില്ല.
എങ്കിലും അഗസ്തീനോസിന്റെ ചിന്തയുടെ വികാസത്തിന്റെ സമ്പൂർണ്ണ ചിത്രം തരുന്ന ഈ കൃതി നാലും അഞ്ചും നൂറ്റാണ്ടുകളിൽ ജീവിച്ചിരുന്ന ഏതെങ്കിലും വ്യക്തിയെക്കുറിച്ച് അത്തരത്തിലുള്ള ഏക രേഖയാണ്‌.
ശ്രദ്ധേയമായ ഒരു ദൈവശാസ്ത്ര രചനയെന്ന നിലയിലും കൺഫെഷൻസ് പ്രധാനമാണ്‌.
ഈ കൃതിയിൽ അഗസ്തീനോസ് തന്റെ "പാപപങ്കിലമായ" യൗവനവും ക്രിസ്തുമതത്തിലേയ്ക്കുള്ള പരിവർത്തനവും വിവരിക്കുന്നു.
ദൈവത്തെ സംബോധന ചെയ്ത് എഴുതിയിരിക്കുന്ന ഈ കൃതിയിൽ, പാപത്തിൽ മുഴുകി അധാർമ്മികമായി കഴിച്ച തന്റെ ഭൂതകാലത്തെക്കുറിച്ച് അഗസ്തീനോസ് പശ്ചാത്താപം പ്രകടിപ്പിക്കുന്നു.
ഒരു ലക്ഷം വാക്കുകളുടെ ദൈർഘ്യമുള്ള മനസ്താപ പ്രകരണമെന്ന് (act of contrition) ചരിത്രകാരൻ വിൽ ഡുറാന്റ് ഈ കൃതിയെ വിശേഷിപ്പിക്കുന്നു.
ലൈംഗിക പാപങ്ങളെക്കുറിച്ച് പശ്ചാത്താപിക്കുന്ന ഗ്രന്ഥകാരൻ, ലൈംഗിക സദാചാരത്തിന്റെ പ്രാധാന്യം ഈ കൃതിയിൽ എടുത്തുപറയുന്നു.
മനിക്കേയ വാദത്തിന്റേയും ജ്യോതിഷത്തിന്റേയും മറ്റും സ്വാധീനത്തിൽ  വന്നതിനും അദ്ദേഹം മാപ്പു ചോദിക്കുന്നുണ്ട്.
ജ്യോതിഷത്തിലുള്ള വിശ്വാസത്തിൽ നിന്ന് തന്നെ വ്യതിചലിപ്പിക്കുന്നതിൽ സുഹൃത്ത് നെബ്രിഡിയസ് വഹിച്ച പങ്കും, ക്രിസ്തുമതത്തിലേയ്ക്കുള്ള പരിവർത്തനത്തിന്‌ മിലാനിലെ മെത്രാൻ അംബ്രോസ് ഉപകരണമായതും എല്ലാം അദ്ദേഹം വിവരിക്കുന്നു.
അഗസ്തീനോസിന്റെ ജീവിതത്തിലെ ഏറ്റവും വലിയ സ്വാധീനമായിരുന്ന അമ്മ മോനിക്ക ഈ കൃതിയിൽ ഒരു സജീവ സാന്നിദ്ധ്യമാണ്‌.
പതിമൂന്നു വാല്യങ്ങളുള്ള കൺഫെഷൻസിന്റെ വാല്യം തിരിച്ചുള്ള ഏകദേശ രൂപരേഖയാണ്‌ താഴെ.
പതിനാലു വയസ്സുവരെയുള്ള ശൈശവവും ബാല്യവും  ശൈശവത്തിൽ പോലും താൻ പാപം ചെയ്തിട്ടുണ്ടാകുമെന്നും എന്നാൽ അവ തനിക്ക് അനുസ്മരിക്കാനാകുന്നില്ലെന്നും ഗ്രന്ഥകാരൻ പറയുന്നു.
സാമൂഹ്യ നിയമങ്ങൾ മറ്റുള്ളവരുടെ ആവകാശങ്ങൾ അംഗീകരിക്കുവാൻ നമ്മെ നിർബ്ബന്ധിച്ചില്ലായിരുന്നെങ്കിൽ നാം എങ്ങനെ പ്രവർത്തിക്കുമായിരുന്നു എന്ന് കുട്ടികളുടെ പെരുമാറ്റം നമ്മെ ബോദ്ധ്യപ്പെടുത്തുന്നു.
നമ്മെക്കുറിച്ചു ചിന്തിക്കുന്നതിനു മുൻപ് മറ്റുള്ളവരെ കുറിച്ചു ചിന്തിക്കാൻ ദൈവമാണ്‌ നമ്മെ പഠിപ്പിക്കുന്നത്.
മോശം കൂട്ടുകെട്ടിൽ അകപ്പെട്ട അഗസ്തീനോസ് മോഷണത്തിലും വിഷയാസക്തിയിലും ചെന്നുപെടുന്നു.
ഇല്ലായ്മകളുടെ അലട്ടലില്ലാതിരുന്നിട്ടും കൂട്ടുകാർക്കൊപ്പം അയൽ‌ വീട്ടിലെ പേര മരത്തിലെ കായ്കൾ മോഷ്ടിക്കാൻ തന്നെ പ്രേരിപ്പിച്ചതെന്താണെന്ന് ഗ്രന്ഥകാരൻ ഇവിടെ ചിന്തിക്കുന്നു.
കൂട്ടുകാരുമായുള്ള സഹവാസം തന്നെ ആൾക്കൂട്ടത്തിന്റെ മനസ്ഥിതിയിൽ (herd mentality) എത്തിച്ചതു കൊണ്ടാണ്‌ പാപത്തിന്റെ ആനന്ദത്തിനു വേണ്ടി മാത്രം പാപം ചെയ്യുന്ന അവസ്ഥ തനിക്കുണ്ടായതെന്ന് അഗസ്തീനോസ് അനുമാനിക്കുന്നു.
കാർത്തേജിൽ വിദ്യാർത്ഥി.
മനിക്കേയ വാദത്തിലേയ്ക്കുള്ള പരിവർത്തനം.
16 മുതൽ 19 വരെയുള്ള പ്രായത്തിൽ വിഷയാസക്തിയ്ക്ക് അടിപ്പെടുന്നു.
അടുത്ത 15 വർഷത്തോളം കാലം ഒപ്പം ജീവിക്കുകയും ഒരു മകനു ജന്മം നൽകുകയും ചെയ്ത സ്ത്രീയെ അഗസ്തീനോസ് പങ്കാളിയായി സ്വീകരിക്കുന്നു.
20 മുതൽ 29 വയസ്സുവരെയുള്ള കാലം.
ജന്മനാടായ തഗാസ്തെയിലും കാർത്തേജിലും അദ്ധ്യാപകൻ.
പേരു പറയാത്ത ഒരുറ്റ സുഹൃത്തിന്റെ മരണം ഗ്രന്ഥകാരനെ ദുഖവിവശനാക്കുന്നു.
താൻ ഇഷ്ടപ്പെട്ടിരുന്നതെല്ലാം സുഹൃത്തിന്റെ സ്മരണ നൽകി ദുഖിപ്പിക്കുന്നതിനാൽ അദ്ദേഹത്തിനു അനിഷ്ടകരമാകുന്നു.
ദൈവത്തെയല്ലാതെ മറ്റെന്തിനെയെങ്കിലും സ്നേഹിക്കുമ്പോഴൊക്കെ ഇത്തരം അനുഭവം നമ്മെ കാത്തിരിക്കുന്നുവെന്ന് അഗസ്തീനോസ് കണ്ടെത്തുന്നു.
മിലാനിൽ വച്ച്, അവിടത്തെ മെത്രാൻ അംബ്രോസിന്റെ സ്വാധീനത്തിൽ അഗസ്തീനോസ് മനിക്കേയ വാദത്തിൽ നിന്ന് അകലുന്നു.
ബൈബിളിന്റെ ശൈലിയിൽ കഴമ്പില്ലായ്മ കണ്ടിരുന്ന അഗസ്തീനോസ്,  ലളിതമായി പറയപ്പെടുന്ന കാര്യങ്ങൾ സത്യമായിരിക്കാമെന്നും വാചാലതയോടെ അവതരിപ്പിക്കപ്പെടുന്നവ അസത്യമായിരിക്കാമെന്നും തിരിച്ചറിയുന്നു.
മനിക്കേയ വാദത്തിൽ അസംതൃപ്തി തോന്നിയെങ്കിലും അതിനു പകരമായി മറ്റൊന്നും കണ്ടെത്താൻ അദ്ദേഹത്തിനു ഇപ്പോഴും കഴിയുന്നില്ല.
മുപ്പതാമത്തെ വയസ്സിൽ അംബ്രോസിന്റെ സ്വാധീനത്തിൽ അഗസ്തീനോസിന്‌ ക്രിസ്തുമതത്തോട് മുന്നേ തോന്നിയിരുന്ന അകൽച്ച കുറയുന്നു.
അംബ്രോസിന്റെ ദയാപൂർ‌വമായ പെരുമാറ്റം അദ്ദേഹത്തെ ആകർഷിച്ചെങ്കിലും  അംബ്രോസിന്റെ ആശയങ്ങളെ അദ്ദേഹം പൂർണ്ണമായും സ്വീകരിക്കുന്നില്ല.
മനിക്കേയരുടെ ദ്വൈതവാദവും നവപ്ലേറ്റോണികതയുടെ ദൈവദർശനവുമായി  31 വയസ്സുള്ള അഗസ്തീനോസ് വഴിപിരിയുന്നു.
സ്വന്തമായൊരു ദൈവസങ്കല്പത്തിൽ എത്തിച്ചേരാൻ അഗസ്തീനോസ് പണിപ്പെടുന്നു.
32 വയസ്സ് - ക്രിസ്തുമതം സ്വീകരിക്കണമോ എന്നതിനെക്കുറിച്ചുള്ള മനസ്സിലെ സംഘർഷം.
സിം‌പ്ലീസിയാനൂസ്, പൊന്തീസിയാനൂസ് എന്നീ സുഹൃത്തുക്കൾ, മറ്റുള്ളവർ ക്രിസ്തുമതം സ്വീകരിക്കുന്നതിന്റെ കഥകൾ അദ്ദേഹത്തോടു പറയുന്നു.
മിലാനിലെ ഒരു തോട്ടത്തിൽ ഇതേക്കുറിച്ച്  ചിന്തിച്ചിരിക്കെ, "എടുത്തുവായിക്കൂ" എന്നു ആവർത്തിച്ചു പറയുന്ന ഒരു ശിശുവിന്റെ സ്വരം അഗസ്തീനോസ് കേൾക്കുന്നു.
പൗലോസിന്റെ ലേഖനങ്ങളുടെ ഗ്രന്ഥം എടുത്ത് ആദ്യം തുറന്നു കിട്ടുന്ന ഭാഗം അദ്ദേഹം വായിക്കുന്നു.
അഗസ്തീനോസും സുഹൃത്ത് അലിപ്പിയൂസും ക്രിസ്തുമതം സ്വീകരിക്കാൻ തീരുമാനിക്കുന്നു.
33 വയസ്സുള്ള അഗസ്തീനോസിനും മകൻ അദയോദാത്തസിനും അലിപ്പിയൂസിനും, അംബ്രോസ് മിലാനിൽ ഉയിർപ്പുതിരുനാൾ ദിവസം ജ്ഞാനസ്നാനം നൽകുന്നു.
ആഫ്രിക്കയിലേയ്ക്കുള്ള മടക്കയാത്രയിൽ ഇറ്റലിയിലെ ഓസ്റ്റിയയിൽ അമ്മ മോനിക്കായുടെ മരണം.
ഏറ്റുപറച്ചിലുകളുടേയും പഞ്ചേന്ദ്രിയങ്ങളുമായി ബന്ധപ്പെട്ട സ്മരണകളുടേയും മൂല്യത്തേക്കുറിച്ചുള്ള പരിചിന്തനം.
ബൈബിളിലെ ഉല്പത്തിപ്പുസ്തകത്തേക്കുറിച്ചും സമയം എന്ന സങ്കല്പത്തിന്റെ പൊരുളിനേയും കുറിച്ചുള്ള ചിന്തകൾ.
ഉല്പത്തിപ്പുസ്തകത്തെക്കുറിച്ചുള്ള പരിചിന്തനത്തിന്റെ തുടർച്ച.
സൃഷ്ടിയുടെ കഥ പറയാൻ പഴയ നിയമം ഉപയോഗിക്കുന്ന ഭാഷയുടെ പ്രത്യേക പരിഗണന.
ഉല്പത്തിയേയും ദൈവികത്രിത്വത്തേയും കുറിച്ചുള്ള ചിന്തകൾ.
മുലപ്പാലിനൊപ്പം സ്വാംശീകരിച്ച ലത്തീൻ ഭാഷയിൽ അനായാസം പ്രാവീണ്യം നേടിയ തനിക്ക്‌, അദ്ധ്യാപകന്മാർ അടികൊടുത്തു പഠിപ്പിച്ച ഗ്രീക്ക് ഭാഷ ഒരിക്കലും പൂർണ്ണമായി വഴങ്ങാതിരുന്ന കാര്യം അഗസ്തീനോസ് സൂചിപ്പിക്കുന്നുണ്ട്.
കൂടുതൽ കണിശവും നിർ‌വചിതവുമായ നിയമങ്ങൾ പിന്തുടരുന്ന ശാസ്ത്രമെന്ന നിലയിൽ സ്കൂളിൽ തന്റെ ഇഷ്ടവിഷയം ഗണിതമായിരുന്നെന്ന് ഈ കൃതിയിൽ അഗസ്തീനോസ് വെളിപ്പെടുത്തുന്നുണ്ട്.
രാത്രി, നഗരത്തിൽ ചുറ്റിക്കറങ്ങിയിരുന്ന താനും കൂട്ടുകാരും ഒരിക്കൽ വീടിനടുത്തുള്ളൊരു തോട്ടത്തിലെ പേരമരത്തിലെ കായ്കൾ മുഴുവൻ മോഷ്ടിച്ചകാര്യം ഏറെ കുറ്റബോധത്തോടെ ആഗസ്തീനോസ് എഴുതുന്നുണ്ട്.
വിശന്നിട്ടോ അതിലും നല്ല പഴം വീട്ടിൽ തന്നെ ഇല്ലതിരുന്നിട്ടോ ആല്ലാതെ, വെറുതേ രസത്തിനു വേണ്ടി നടത്തിയ ആ മോഷണത്തെ തിന്മയിലേയ്ക്കുള്ള തന്റെ ചായ്‌വിന്‌ തെളിവായാണ്‌ അദ്ദേഹം അവതരിപ്പിക്കുന്നത്.
വിവരിക്കാനാവത്ത ദുഷ്ടതയായി ആ പ്രവൃത്തിയെ ചിത്രീകരിച്ച് അതിനെപ്പറ്റി പരിതാപിക്കാനായി അദ്ദേഹം ആത്മകഥയിൽ ഏഴദ്ധ്യായങ്ങൾ  മാറ്റിവച്ചിരിക്കുന്നു.
സമീപനഗരമായ മദോരയിലെ പഠനം പൂർത്തിയാക്കിയതിനുശേഷം കാർത്തേജിൽ ഉന്നതപഠനത്തിനു പോകുന്നതിനു മുൻപ് വീട്ടിൽ കഴിഞ്ഞ നാളുകളിൽ, മകൻ നഗരത്തിലെ റോമൻ സ്നാനസങ്കേതങ്ങൾ സന്ദർശിക്കുന്നതറിഞ്ഞ അച്ഛൻ, തനിക്കു പേരക്കിടാങ്ങളുണ്ടാകാൻ പോകുന്നുവെന്നതിന്റെ സൂചനയായി അതിനെ സന്തോഷപൂർ‌വം അമ്മയെ അറിയിച്ച കാര്യവും അദ്ദേഹം എഴുതുന്നു.
പൊതുവേ ആത്മകഥയും കുമ്പസാരവും ആയി കണക്കാക്കപ്പെടുന്ന കൺഫെഷൻസ് സാഹിത്യത്തിലേയും ദർശനത്തിലേയും ഒരു ക്ലാസിക് കൂടിയാണ്‌.
അഗസ്തീനോസിന്റെ രചനകളിൽ ഏറ്റവും ശുദ്ധമായ തത്ത്വചിന്തയുള്ളത് കൺഫെഷൻസിന്റെ "കാലവും നിത്യതയും"(Time and Eternity) എന്നു പേരുള്ള പതിനൊന്നാം ഭാഗത്താണ്‌.
സമയത്തെപ്പറ്റിയുള്ള അഗസ്തീനോസിന്റെ ആശയങ്ങളോടു കിടനിൽക്കുന്നതായി യവനദർശനത്തിൽ ഒന്നും ഉണ്ടായിരുന്നില്ലെന്നും, സമയത്തിന്റെ വ്യക്തിനിഷ്ടസ്വഭാവത്തെപ്പറ്റി പതിനെട്ടാം നൂറ്റാണ്ടിൽ ഇമ്മാനുവേൽ കാന്റ് അവതരിപ്പിച്ച സിദ്ധാന്തത്തേക്കാൾ മുന്തിയതും വ്യക്തതയുള്ളതുമായിരുന്നു കൺഫെഷൻസിൽ അഗസ്തീനോസ് അവതരിപ്പിച്ച ആശയങ്ങളെന്നും ബെർട്രാൻഡ് റസ്സൽ അഭിപ്രായപ്പെട്ടിട്ടുണ്ട്.
പ്രഖ്യാത ഊർജ്ജതന്ത്രജ്ഞൻ സ്റ്റീഫൻ ഹോക്കിങ്ങ് , സമയത്തിന്റെ ഒരു ലഘു ചരിത്രം (A Brief History of Time) എന്ന കൃതിയിൽ അഗസ്തീനോസിന്റെ കണ്ടെത്തലുകളെ സഹമതിയോടെ ഉദ്ധരിക്കുന്നുണ്ട്. 'പ്രത്യവലോകനം'
സമകാലീനർക്ക് തന്റെ ഈ രചന ഏറെ ഇഷ്ടപ്പെട്ടെന്ന് അഗസ്തീനോസിന്‌ മനസ്സിലായി.
കൺഫെഷൻസ് എഴുതി മുപ്പതു വർഷം കഴിഞ്ഞ് അഗസ്തീനോസ് ഇത് സൂചിപ്പിക്കുന്നുണ്ട്.
മരണത്തിനു മൂന്നു വർഷം മുൻപ്, ക്രി.
427-ൽ തന്റെ രചനകളെ ഒന്നൊന്നായി പരിഗണിച്ച് എഴുതിയ  "പ്രത്യവലോകനങ്ങൾ" (retractations) എന്ന അസാമാന്യ കൃതിയിൽ അദ്ദേഹം കൺഫെഷൻസിനെക്കുറിച്ച് ഇങ്ങനെ എഴുതി: " എന്റെ സത്പ്രവൃത്തികളും പാപകർമ്മങ്ങളുമടങ്ങിയ ആത്മകഥയുടെ പതിമ്മൂന്നു വാല്യങ്ങളും, നീതിമാനും നല്ലവനുമായ ദൈവത്തെ സ്തുതിക്കുന്നു.  അതുപോലെ,  ദൈവത്തോടു  മനുഷ്യനുള്ള സ്നേഹത്തേയും ദൈവത്തെക്കുറിച്ചുള്ള അവന്റെ അറിവിനേയും അവ ഉത്തേജിപ്പിക്കുകയും ചെയ്യുന്നു.  ഇങ്ങനെയാണ്‌ ഇതെഴുതിയ അവസരത്തിൽ എനിക്ക് അനുഭവപ്പെട്ടത്.  ഇന്നിതു വായിച്ചുനോക്കുമ്പോൾ എനിക്കുണ്ടാകുന്നതും ഈ അനുഭവം തന്നെയാണ്‌. മറ്റുള്ളവർക്കു തോന്നുന്നതെന്താണെന്ന് അവർ തീരുമാനിക്കട്ടെ. ഏതായാലും ഒരു കാര്യം എനിക്കറിയാം - എന്റെ സഹോദരന്മാരിൽ പലർക്കും ഇതു വളരെയിഷ്ടപ്പെട്ടു.  ഇന്നും അവർ വളരെയധികം ഇഷ്ടപ്പെടുകയും ചെയ്യുന്നു."
"It is addressed directly to God as a 100,000 word act of contrition."
കേവലമായൊരു ബാലചാപല്യം ഓർത്തുള്ള അതിരുവിട്ട ഈ പരിതാപം രോഗാവസ്ഥയുടെ സൂചനയായി(morbid) ആധുനികർ കരുതിയേക്കാമെന്നും ഇതിനു സമമായ ഏറ്റുപറച്ചിലുകൾ ആത്മകഥയിൽ ആധുനിക കാലത്ത് നടത്തിയിട്ടുള്ളത് മഹാത്മാഗാന്ധി മാത്രമാണെന്നും ബെർട്രാൻഡ് റസ്സൽ നിരീക്ഷിക്കുന്നുണ്ട്.
"How I laughed!(for example, concerning the 'theft' of his youth, basically an undergraduate story."
കൺഫെഷൻസിന്റെ "ജനകീയ" പതിപ്പുകളിൽ, ജീവചരിത്രമല്ലാതെ ഗഹനമായ തത്ത്വചിന്തയുള്ള അവസാനത്തെ മൂന്നു ഭാഗങ്ങൾ വിട്ടുകളയുക പതിവാണെന്ന് ബെർട്രാൻഡ് റസ്സൽ പറയുന്നു.
അവലംബം ↑ കൺഫെഷൻസിന്റെ മലയാളം പരിഭാഷ - പരിഭാഷകൻ ഫാദർ കുരിയാക്കോസ് ഏണേക്കാട്ട് - പ്രസിദ്ധീകരണം, സെന്റ് പോൾസ്, ബ്രോഡ്‌വേ, എറണാകുളം ↑ Classics Revisited: "Confessions of a Sinner", 2004 ഏപ്രിൽ 4-ലെ ഹിന്ദു ലിറ്റററി റെവ്യൂവിൽ, രവി വ്യാസ് എഴുതിയ ലേഖനം ↑ കൺഫെഷൻസ്, ഒന്നാം പുസ്തകം, പതിനാനാലാം അദ്ധ്യായം(പുറം 40) 1 2 ബെർട്രാൻഡ് റസ്സൽ , പാശ്ചാത്യതത്ത്വചിന്തയുടെ ചരിത്രം(പുറങ്ങൾ 344-352) ↑ കൺഫെഷൻസ്, രണ്ടാം പുസ്തകം, ആറാം അദ്ധ്യായം, ഫാ.
കുരിയാക്കോസ് ഏണേക്കാട്ടിന്റെ പരിഭാഷ(പുറം 52) ↑ ബെർട്രാൻഡ് റസ്സൽ, പാശ്ചാത്യതത്ത്വചിന്തയുടെ ചരിത്രം(പുറങ്ങൾ 344-352) ↑ സ്റ്റീഫൻ ഹോക്കിങ്ങ്, ഏ ബ്രീഫ് ഹിസ്റ്ററി ഓഫ് റ്റൈം(പുറങ്ങൾ 9, 176) ↑ അഗസ്തീനോസിന്റെ പ്രത്യവലോകനങ്ങൾ ↑ വിശ്വാസത്തിന്റെ യുഗം, സംസ്കാരത്തിന്റെ കഥ നാലാം ഭാഗം, വിൽ ഡുറാന്റ്(പുറങ്ങൾ 64-79) ↑ Confessions, Saint Augustine, Translated by Albert C. Outler(Barnes Noble Classics)(Comments and Questions പുറം 299) ↑ ബെർട്രാൻഡ് റസ്സൽ , പാശ്ചാത്യ തത്ത്വചിന്തയുടെ ചരിത്രം (പുറങ്ങൾ 352-366)
കൊടവലം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പഴയ ദക്ഷിണ കനറ ജില്ലയിലെ കാസറഗോഡ് താലൂക്കിലെ ആദ്യകാല അധിവാസ കേന്ദ്രങ്ങളിലൊന്നാണ് കൊടവലം.
അജാനൂർ , മടിക്കൈ പള്ളിക്കര കോടോം-ബേളുർ എന്നീ ഗ്രാമ പഞ്ചായത്തുകൾ അതിരിടുന്ന പുല്ലൂർ-പെരിയ ഗ്രാമ പഞ്ചായത്തിലെ ഒരു ചെറിയ ഗ്രാമം.
പേരും പ്രശ്സ്തിയും കൊണ്ട് കേരള ചരിത്രത്തിലും ഇടം നേടിയിട്ടുണ്ട് കൊടവലം വിഷ്ണു ക്ഷേത്രത്തിലുടെ.
കുന്നിൻ ചെരുവുകളും ചെറുകുന്നുകളും വിശാലമായ പാടശേഖരങ്ങളും കൊണ്ട് നിറഞ്ഞ ചെറിയൊരു ഗ്രാമം.
ചെറുതും വലുതുമായ വയലുകൾ.
ഗ്രാമത്തെ നനച്ചു കൊണ്ട്, അതിന് എപ്പോഴും പച്ചപ്പു നൽകി ഗ്രാമത്തിന്റെ രക്തധമനിയായി ഒഴുകുന്ന കൊടവലം തോട്.
അടുത്ത ഗ്രാമത്തിൽ നിന്ന് തുടങ്ങി കൊടവലത്തിലൂടെ ഒഴുകി പുല്ലൂർ തോടായി പിന്നെയുമൊഴുകി ചിത്താരി പുഴയായി മാറി അറബി കടലിലേക്ക് നീളുന്നതാണ് ഈ തോട്.
കൊടവലം ഒരു ബഹുസ്വര സമൂഹമാണ്.
മഡിയൻ കൂലോത്തെ കലശം കഴിഞ്ഞാൽ തുലാമാസത്തിലെ പത്താം ഉദയം വരെ കൂലോത്തിന്റെ അധികാര പരിധിക്ക് അകത്ത് ഉത്സവങ്ങളൊന്നും പാടില്ല എന്നാണ് ചട്ടം.
കലശത്തിനു വേണ്ട പൂവും കായും കനികളും മറ്റു വിഭവങ്ങളും കൂലോത്തിന്റെ ആധീനതയിലുള്ള ഗ്രാമങ്ങളിൽ നിന്ന് ശേഖരിക്കുന്നവരെ പൂക്കാറെന്നാണ് വിളിച്ചിരുന്നത്.
പൂക്കാറും അവരുടെ ചിലമ്പും കയറാത്ത നാടാണ് കൊടവലം.
ഇതാണ് കൊടവലത്തിന്റെ താൻപോരിമയും സ്വാതന്ത്രാധികാരവും .
കൊടവലം ശാസനം ഇംഗ്ലീഷ് വിലാസം https://ml.wikipedia.org/wiki/Kodavalam_sasanam
എ.ഡി. 1020-ൽ ഭാസ്കര രവിവർമ്മൻ ഒന്നാമൻ സ്ഥാപിച്ച ശാസനമാണ് കാസർഗോഡ് ജില്ലയിൽ കാഞ്ഞങ്ങാടിനടുത്തായി കൊടവലം വാമനക്ഷേത്രത്തിൽ സ്ഥിതി ചെയ്യുന്ന കൊടവലം ശാസനം .